Бойсакъар йийсар вина паччахьан эскарша аьлла долу хабар сиха даьржира ломахь. И хаам хала бара лан Шемална а. Цо ша масех план х1оттийра и к1елхьара ваккха. Амма Темир-хан-шурахь доккхачу эскаро ларвеш вара Бойсакъар. Ха дан доккха эскар а делла, Дагестанера Грозне валон сацийра оьрсаша Бойсакъар. Кхузахь вара х1етахь Бойсакъар товина волу лор П. И. Пирогов а. Цул сов, атта ахчанах бохкалуш болчу суьйлийн элаша и Шемална д1аваларна кхерара инарлаш. Паччахьана хьалха а боккха кхаъ а бара Шемалан уггар тоьлла доттаг1а йийсаре лаьцна хилар.